Marraskuussa 2016 JSN antoi Radio Suomipopille vakavan huomautuksen, koska Perälä ja hänen juontajaparinsa Juha Vuorinen soittivat Aamulypsyssä uutissähkeen taustalla Mikki Hiiri merihädässä -laulua, samalla kun uutinen kertoi Välimereltä pelastetuista venepakolaisista. JSN:n mukaan toiminta loukkasi Eurooppaan pyrkijöiden ihmisarvoa. Ohjelmapäällikkö Paula Niska-Vuorinen myönsi tapahtuneen ylilyönniksi, mutta muistutti samalla, että on ristiriitaista, kuinka Radio Suomipop on sitoutunut journalistin ohjeisiin, vaikka kanava ja suurin osa sen työntekijöistä ovat viihteen tekijöitä.